Debati mbi kulturën e punës në Agjensinë Amerikane të Hapësirës - 2003-08-28
Besimi i tepruar ishte kohët e fundit një nga tiparet e punës së NASA-s. Por si u arrit në këtë pikë?
Doktor John Clark është njëkohësisht punonjës i NASA-s dhe bashkëshort që vuan. Gruaja e tij, Laurel vdiq në tragjendinë e Kolumbias, duke e lënë atë vetëm me djalin e tyre tetëvjeçar. Ai shpreson që raporti i kohëve të fundit për NASA-n të ndihmojë për të ndryshuar një kulturë, ku vetëkënaqësia dhe shtypja e mendimit ndryshe ishin bërë diçka e zakonshme. Diane Vaughn, një sociologe që këshilloi grupin hetimor lidhur me kulturën problematike të NASA-s thotë se agjencia ka krijuar një traditë të shpërfilljes së këshillave nga jashtë, edhe pas shpërthimit të anijes Challenger. thote sociologia. Megjithatë ajo thotë se jo të gjitha problemet e NASA-s kanë lindur nga brenda. Prej vitesh, zyrtarët qeveritarë në Washington kanë kërkuar që NASA të punojë më shpejt dhe më lirë. Dhe një gjë e tillë ka sjellë pasoja. Deri në mes të viteve ’90, NASA bënte 40 mijë inspektime para një fluturimi në hapësirë. Tani ajo bën vetëm 8 mijë e 500. Të tjerat u lihen kontraktorëve të jashtëm, shpesh pa një kontroll të drejtpërdrejtë. . Doktor John Clark thotë se NASA duhet të vazhdojë punën dhe të nxjerrë mësime nga vdekja e gruas së tij. Ai thotë se eksplorimet dhe zbulimet e kanë një kosto, por kjo nuk do të thotë që të hiqet dorë prej tyre. //rd//